Ole Peter Schjølberg

Ole Peter Schjølberg (1811–1885) var lensmann i Ibestad i 44 år, sparebankkasserer, kommunepolitiker og stortingsmann for daværende Finnmarkens amt under seks storting.

Han ble født i Trondheim, der faren var smed. I 1833, 22 år gammel, ble han lensmann i Ibestad. Han påtok seg etter hvert verv som medlem av herredsstyret, forlikskommissær, kommunekasserer og sparebankkasserer gjennom en mannsalder. I 1882 tok han avskjed som lensmann og flyttet til Kristiania.

Han var innvalgt på Stortinget fra Finnmarkens amt i periodene 1845–1850, 1854–1858 og 1865–1867. Tromsø amt ble først et eget valgdistrikt ved stortingsvalget i 1868.

Han var gift med Sara Collett Rinnan fra Levanger. De hadde datteren Catharina Maria, som ble gift med Schjølbergs lensmannsbetjent Peder Andreas Bernhard Opsiøn. De tok også til seg pleiebarn, deriblant nevøen Peter Rinnan, som ble stortingsmann, som sin onkel, og Fredrik Hegge, som ble Schjølbergs lensmannsbetjent og senere lensmann i Skjervøy. Schjølberg-familien bodde på Skippergården i Hamnvik.

Referanser 

Stortingsrepresentanter for Finnmark
Stortingsrepresentanter 1845–1847
Stortingsrepresentanter 1848–1850
Stortingsrepresentanter 1854–1856
Stortingsrepresentanter 1857–1858
Stortingsrepresentanter 1865–1867
Lokalpolitikere i Ibestad
Lensmenn
Personer fra Trondheim kommune